Keski-Suomen RAKSA / YritysSanomat 1/2019 by Mediarautio Oy - Issuu\nYritysSanomat n e m o u S i k s e K Puolueeton julkaisu yrityksille ja yhteisöille • Keski-Suomen YritysSanomat –erikoisnumero Tervetuloa osastollemme\nNyt toimi, talviedut poimi!\n2 h + k + sauna, 62,5 m² + esivalmisteltu yläkerta alkaen 28,5 m²\nReilu Lasse pienellekin tontille\nPyydä tarjous ja osallistu kattoarvontaan! Talviremontti kannattaa: • Ilma on kuivaa, routa ja lumi suojaavat pihaa. • Hyödynnä talvietu, tilaa nyt, maksa kesällä. Arvonnan säännöt:\n120 080 €\nHinta sis. rahdin ja vakioperustukset.\nSoita 014 458 6878\nKysy lisää omalta Älvsbytalomyyjältäsi: Jouni Mattila, 044 046 0440 Katso koko mallistomme: alvsbytalo.fi\nHämeen Laaturemontti on nyt Vesivek!\nÄLÄ OLE VAATIMATON – ala Kartanonherraksi! Asunto Oy Jyväskylän Kartanonherra Mannisenrinne 5, 40270 Palokka\nVaikuta ja tee jo ennestään komeasta Kartanonherrasta kokonaan omasi. Upeissa järvimaisemissa elät helposti herroiksi: Palokan palvelut, loistavat liikenneyhteydet ja verrattomat vapaa-ajan mahdollisuudet tekevät Kartanonherrasta vastustamattoman! Nyt ennakkomarkkinoinnissa! Rakentaminen alkaa keväällä 2019. Kohde valmistuu keväällä 2020.\n63 352 €\n(s) = Kylpyhuonesaunamahdollisuus lisähinnalla.\nMYYNTIKUMPPANIMME 010 256 5845 010 256 5872 010 256 5722\n010 256 5981 010 256 5950\n2 • KESKI-SUOMEN RAKSA / YRITYSSANOMAT\nJyväskylän Rakennusmessut uudistuvat\nJyväskylän Paviljongissa 8.–10.3.2019 järjestettävillä Jyväskylän Rakennusmessujen ohjelmaan kuuluu Puurakentaminen vs. betonirakentaminen -paneelikeskustelu. Jyväskylän Rakennusmessut on järjestetty Jyväskylässä eri nimillä jo yli 40 kertaa. Tänä vuonna messut uudistuvat. Rakentaminen ja remontointi ovat edelleen pääroolissa, mutta sisustamisen, pihan ja puutarhan sekä vapaa-ajan asumisen osuutta on kasvatettu. Messut on myös jaoteltu entistä selkeämmin omiin teemoihin, jotka helpottavat messukäynnin suunnittelua. Uudistuneet teemat ovat Rakentaminen ja talotekniikka, Sisustaminen ja koti, Vapaa-ajan asuminen, Piha ja parveke sekä Sauna ja spa. Teemat ovat omia alueitaan messuhalleissa, mikä auttaa messuvierailijaa löytämään kiinnostavimmat osastot. Tapahtuman ilme on samalla uudistettu kokonaan. Rakennusmessuilla on luvassa paljon mielenkiintoista ohjelmaa sekä rakennusalan ammattilaisille että tavallisille kuluttajille. Perinteisten tietoiskujen ja työnäytösten lisäksi perjantaina klo 13 C-hallin ohjelma-\nlavalla nähdään Puurakentaminen vs. betonirakentaminen -paneelikeskustelu. Keskustelun juontajana on Rakennusteollisuus RT:n pitkäaikainen toimitusjohtaja Tarmo Pipatti. Muut osallistujat ovat Petri Kähkönen (Parma Oy), kansanedustaja Mauri Pekkarinen, Lasse Happonen (Betset Oy), Jussi Mattila (Rakennustuoteteollisuus RTT ry, Betonijaosto), Ahti Ruoppila (SAK) ja Mikko Räty (YIT). – Luvassa on mielenkiintoinen keskustelu ajankohtaisesta aiheesta betoni- ja puurakentamisen kesken. Alan asiantuntijat valottavat nykyhetken tilannetta ja tullaan varmasti käymään tiukkaa keskustelua omien näkökantojen tueksi, kertoo Jyväskylän Messut Oy:n myyntipäällikkö Mia Kalajanniska. Rakentamisen ja remontoinnin lisäksi tapahtumassa on paljon myös ohjelmaa mm. sisustussuunnitteluun ja puutarhanhoitoon liittyen. Erityisesti viikonloppuna Paviljonkiin kannattaa suunnata myös koko perheen voimin, lauantaina ja sunnuntaina messuilta löytyy Varhaiskasvatustieteen opiskelijoiden kanssa toteutettu maksuton lapsiparkki ja sunnuntaina tapahtumassa esiintyy Miukeli -nuorisoyhtye.\nLaatujärjestelmä myös firman johdolle LAATUA ei ole vain lopputuotteen tekninen laatu. Rakentamisen laadussakin merkityksellistä on myös toiminnan laadulla; asiakastyytyväisyydellä, johtamisella, koko tekemisellä. Laatujärjestelmä kattaa kaiken toiminnan aina alihankkijoihin asti, mutta silti yritysten ylin johto puuttuu porukasta, kun koulutan hallintajärjestelmien sisältöä selkokielellä. Miksi puuttuu? Nyt täytyy sitten uskaltautua puhumaan rakentamisen laadusta, joka jo heti kalskahtaa korvaan jollakin lailla negatiivisesti. Jotenkin omassa työhistoriassani laatu on ollut hyvin hankala asia, koska laadulla on pääasiassa tarkoitettu fysiikkaan tai kemiaan yhdistettäviä asioita: betonin puristuslujuus ja kimmokerroin, maalikalvon paksuus, vedeneristyksen kerrospaksuus ja lattiakaatojen kaltevuus. Laatu on ollut yhtä kuin operatiivisen tekemisen lopputuloksen laatu. Mutta sitä laatu ei pelkästään ole. Se laatu, mikä minut alalle veti, on toiminnan laatua. Hyvää johtamista, asiakastyytyväisyyttä, henkilöstön työn imua ja yhdessä tekemistä. Osa työtäni on kouluttaa uusia laadun ammattilaisia laatustandardin sisältöön. Usein kokeneet laatupäälliköt ovat syvällä oman tekemisensä yksityiskohdissa ja asiantuntijoina ymmärtävät laadun mikrometrien tai megapascalien tarkkuudella. Koulutuksissa yritän usein muistuttaa, että laatu ei ole pelkästään tuotteen tai palvelun laatua, vaan\nlaatu on koko toiminnan laatua. Kaikki, mitä organisaatiossa tehdään, on osa laatujärjestelmää.\nJärjestän ”hallintajärjestelmien sisältö selkokielellä” -koulutuksia. Yksinkertaisia koulutuksia yksinkertaiselta kouluttajalta. Parasta niissä on se, että kouluttajakin oppii koko ajan. Erään yrityksen edustaja kuvasi laatujärjestelmää Messiaana, jota odotetaan kovasti, ja jonka Jumala suunnittelee. Asiaa ei kuitenkaan tarvitse tehdä niin vaikeasti, kaikki johtavat toimintaa tavallaan ja rakennusinsinöörit ovat johtajina aliarvostettuja. Laadukkaassa tekemisessä ja rakentamisessa tärkeää on tietää missä ollaan ja minne ollaan menossa, sekä vielä päättää se millä keinoin kohteeseen päästään. Ei loppujen lopuksi kovinkaan vaikeaa? Näkisin mielelläni koulutuksissani laatuvastaavien lisäksi organisaatioiden ylintä johtoa, joka toiminnan laadusta vastaa. Sitä vastuuta ei voi ulkoistaa. Johdon olisi hyvä ymmärtää, mitä työkaluja ja mahdollisuuksia standardit johtamiseen antavat. Koulutuksessa mukana oleminen on myös mahdollisuus viestiä muulle organisaatiolle johdon sitoutumisesta laadukkaaseen tekemiseen. Tervetuloa mukaan koulutukseen, johtajat!\nHyvä laatu on kuin hyvää musiikkia. Soitetaan samoilla nuoteilla, samaa kappaletta ja pysytään vielä vireessäkin. Kaikkien ei tarvitse olla huippumuusikoita, yhdessä tekeminen ratkaisee lopputuloksen. Se voi olla täydellistä musiikin harmoniaa, tai sitten riitasoinnut viiltävät korvaa… Laadun tekemiseksi tarvittavat työkalut saa jokainen päättää itse. Parhaimmillaan ne ovat aidosti käytössä ja päivittäisessä johtamisessa läsnä, pahimmillaan pölyyntyvä mappirivistö, jota vilkaistaan kerran vuodessa ulkoisen auditoinnin yhteydessä. Jälkimmäisessä tapauksessa kannattaisi mappirivistöstä päästä eroon ja miettiä asiaa vähän uudella tavalla.\nTIIA TUOMI Kirjoittaja on Inspecta Sertifioinnin rakentamisen tuoteryhmäpäällikkö.\n”Älvsbytalossa on erinomainen sisäilma”\nÄlvsbytalon talomalli Edith kuuluu kevään uuteen mallistoon. Kolme huonetta, keittiö ja sauna, huoneistoala 107,0 m2 + esivalmisteltu yläkerta 49,7 m2. Sekä uusissa että aiemmissa Älvsbytalo-malleissa on riittävä ja hyvä sisäilman laatu ja ilmanvaihtuvuus, arvioi rakennusalan pitkäaikainen vaikuttaja ja asiantuntija, diplomi-insinööri Esko Kukkonen. Hän tutustui Älvsbytalon valmistusprosessiin ja Espooseen juuri rakennettuun 1,5-kerroksiseen Edith-taloon. – Kiinnitin huomiotani talon tuoksuttomuuteen ja hyvään sisäilmaan.\nKaikilla on oikeus nauttia omassa kodissaan hyvästä sisäilmasta.\n– On kuitenkin selvää, että hyvässä sisäilmassa asukkaat viihtyvät ja voivat hyvin. Hyvä sisäilma auttaa myös pitämään talon kunnossa. Älvsbytaloissa sisäilma on puhdasta ja hajutonta.\n– ÄLVSBYTALO on ottanut myös sisäilmanlaadun sydämen asiaksi suunnittelu- ja valmistusprosessissaan. Uuden kodin alusta alkaen hyvä sisäilman laatu varmistetaan oikeilla rakennusmateriaalivalinnoilla ja turvallisella, sisäilmanlaatutekijät huomioon ottavalla rakennusprosessilla, kertoo Keski-Suomen alueen Älvsbytalomyyjä Jouni Mattila. – Vietämme jopa 90 prosenttia ajastamme sisätiloissa, joten sisäilman laatu on terveyden ja hyvinvoinnin kannalta todella tärkeä tekijä. Hyvän sisäilman määritteleminen on usein hankalaa, sillä kun sisäilman laatu on kunnossa, sitä ei oikeastaan huomaa lainkaan. Hyvää sisäilmaa ei näe eikä haista. Jos talon ilmanvaihto toimii oikein, sitä ei tunne eikä kuule, Jouni Mattila pohtii.\nKaikki hyvän sisäilman eteen\nJos uuden talon sisäilman laatu ei ole hyvä, jotain on mennyt pahasti pieleen talon suunnittelu- tai rakennusprosessin aikana. – Älvsbytalo on hionut talojensa suunnittelu- ja rakennusprosessin varmaksi ja turvalliseksi myös sisäilman laatua silmällä pitäen. Lopputuloksena on talo, jossa sisäilman laatu on varmasti hyvä, Jouni Mattila jatkaa. Suomessa myytävät Älvsbytalot rakennetaan Suomessa, Kauhajoen tehtaalla, valvotuissa ja kuivissa olosuhteissa valmistetuista tilaelementeistä. Kokeneet ammattilaiset pystyttävät talon tontilla harjakorkeuteensa nopeasti vain yhdessä päivässä. Rakenteet eivät jou-\ndu asennuksen aikana missään vaihteessa alttiiksi kosteudelle. Älvsbytalo vastaa itse talojen perustustöistä. Älvsbytalossa on tuulettuva rossipohja, siten kosteus ei pääse missään olosuhteissa nousemaan maaperästä rakenteisiin. Älvsbytalojen vesi- ja viemärijärjestelmät on keskitetty keittiöön sekä kylpyhuoneeseen. Kosteus- ja vedeneristykset sekä märkätilojen asennukset toteutetaan huolella. – Pintamateriaalivalinnoilla on myös merkittävä vaikutus niin sisäilman laatuun kuin viihtyvyyteenkin. Älvsbytalojen sisämateriaalit ovat laadukkaita, käytännöllisiä ja valittu siten, ettei niistä vapaudu sisäilmaan haitallisia päästöjä, lisää Mattila.\nTiiveyden ja energiatehokkuuden osalta Älvsbytalot täyttävät sekä maakohtaiset että EU:n asettamat tiukat vaatimukset. Rakenteiden läpi tulevia lämpövuotoja ei tarvitse pe-\nlätä. Älvsbytaloissa on turvallinen pattereilla toimiva vesikiertoinen lämmitysjärjestelmä, joka levittää lämmön asuntoon tasaisen miellyttävästi. Lämmönlähteenä on joko poistoilma- tai vaihtoehtoisesti kallio- tai maalämpöpumppu. Kallio- tai maalämpöpumpullisissa taloissa on koneellinen tulo- ja poistoilmanvaihto. Poistoilmalämpöpumpulla varustetussa talossa raitisilma otetaan esilämmitettynä ja suodatettuna raitisilmaradiaattoreiden kautta. Ilmanpoistokanavat ovat keittiössä ja märkätiloissa. Lämmitys ja ilmanvaihto on toteutettu käytännöllisesti ja energiatehokkaasti siten, että raitista ilmaa riittää ja sisäilman laatu on kaikissa olosuhteissa hyvä. – Jokaiseen Älvsbytaloon tehdään lopputarkastus, jossa varmistetaan, että kaikki on kunnossa, ja muun muassa taloteknisten laitteiden säädöt käydään huolellisesti läpi tulevien asukkaiden kanssa. Näin säädöt saadaan varmasti kuntoon ja asukkaat tulevat sinuiksi uuden talonsa kanssa.\nAsiantuntija sanoo: ”Rossipohja on erinomainen ratkaisu” Rakennusalan pitkäaikainen vaikuttaja ja asiantuntija, diplomi-insinööri Esko Kukkonen tutustui Älvsbytalon valmistusprosessiin ja Espooseen rakennettuun 1,5-kerroksiseen Edithtaloon. Hän kiinnitti huomiota juuri valmistuneen talon tuoksuttomuuteen ja hyvään sisäilmaan. Esko Kukkonen listasi pyynnöstämme tekijöitä, joilla Älvsbytalo varmistaa talojen sisäilman laadun.\nTalo rakennetaan kosteudelta suojassa\n– Talojen rakenteet eivät joudu rakentamisen aikana missään vaiheessa alttiiksi kosteudelle. Tämä on erittäin tärkeää käytönaikaisten kosteusvaurioiden välttämisessä, diplomi-insinööri Esko Kukkonen toteaa. – Rossipohja on erinomainen\nratkaisu. Tarvittaessa myös radontuuletus on sen kautta järjestettävissä kätevästi. Riittävän korkean rossipohjan kautta alapohjaa pääsee tarvittaessa myös huoltamaan ja korjaamaan, hän kiittelee. – Talot tuuletetaan kunnolla asennustöiden jälkeen ennen asiakkaalle luovuttamista. Rakennusaikaiset epäpuhtaudet tulisikin aina tuulettaa kunnolla pois ennen talon luovuttamista hyvän sisäilman varmistamiseksi. Älvsbytaloissa on joka huoneessa määräysten mukainen, riittävä ja hyvä sisäilman laatu ja ilmanvaihtuvuus. – Älvsbytalojen vesi- ja viemärijärjestelmät on keskitetty keittiöön ja kylpyhuoneyksikköön. Se on erittäin hyvä asia. Mahdollisten vesivahinkojen estämiseen on laitteissa ja asennustöissä kiinnitetty erityistä huomiota, Esko Kukkonen toteaa.\n4 • KESKI-SUOMEN RAKSA / YRITYSSANOMAT\nSisä-Suomen Kattokeskus tekee kattoremontteja jo parinkymmenen vuoden kokemuksella koko KeskiSuomen alueella.\nTöitä? Työntekijöitä? Henkilöstöpalvelua nopeasti ja joustavasti!\nSOL Henkilöstöpalvelut Oy Myyntipäällikkö Tapio Korhonen 040 170 1340\nNakke nakuttaa pellistä mitä vain n n n n\npeltikatot julkisivukasetit listat kattoturvalaitteet\npiipunhatut rännit, syöksyputket arkit ja rullat yksilöidyt tuotteet\nMeiltä löydät laajan valikoiman metallituotteita ja mitä ei löydy hyllystä se tehdään.\nSisä-Suomen Ka korjaa katon ku\nSISÄ-SUOMEN KATTOKESKUS asentaa ja kunnostaa niin tiili-, pelti- kuin huopakattojakin. Kokemusta on myös nykyaikasen PVCmuovista valmistetun Protan-katon asennuksesta Keski-Suomen keskussairaalalle. Lisäksi Sisä-Suomen Kattokeskus asentaa kattoturvatuotteita ja sadevesijärjestelmiä. Sisä-Suomen Kattokeskuksen asiakkaissa ovat edustettuina niin omakotitalojen asukkaat, taloyhtiöt kuin yritykset ja yhteisötkin. Sisä-Suomen Kattokeskus on noin kymmenen motivoituneen ja osaavan työntekijän yritys. Yrittäjä Matti Ahonen kehuu porukkaansa, ja kertoo kokevansa työryhmänsä juuri oikean kokoiseksi. – Tämän kokoisella porukalla on hyvä tehdä tällä aluella töitä. En edes halua kasvattaa yritystä tämän isommaksi, koska siitä tulisi vain turhaa huolta ja stressiä. Nyt tunnen ja tiedän jokaisen työntekijän hyvin ja jokainen vastaa työn jäljestään henkilökohtaisesti. Henkilökuntamme on kotimaista, emmekä käytä urakkamiehiä tai alihankkijoita. Toteutamme kaikki kattoremonttimme suunnittelusta asennuksen loppuun saakka itse, ja kaikki remonttiin osallistuvat työntekijät ovat meidän omalla palkkalistallamme. Periaatteenamme on, että tehdään niin hyvin kuin itselle tehtäisiin, Ahonen summaa. Sisä-Suomen Kattokeskus ei kilpaile nopeudella vaan panostaa laatuun: – Toivon, että kun naapurit ja tuttavat näkevät asiakkaamme uuden katon, he kysyvät ihaillen: “Kuka tuon katon teki?” – eivätkä “Kauanko siinä meni?”, pohtii Ahonen. Ahonen arvioikin, että noin 80% Sisä-Suomen Kattokeskuksen uusista asiakkaista tekee tarjouspyynnön aiempien asiakkaiden antamien hyvien suositusten perusteella.\nKaton kunto syytä tarkistaa jo ennen ongelmien ilmenemistä Sisä-Suomen Kattokeskuksen yrittäjä Matti Ahonen kertoo, että monet suomalaiset odottavat hieman liian kauan ennen kuin havahtuvat vanhan kattonsa remonttitarpeeseen. Kattoremontin kustannukset saattavat kasvaa ikävästi, jos vesivaurioita ehtii syntyä ennen kuin remonttiin ryhdytään. – Monesti ehkä ajatellaan, että kyllähän tuo katto on vielä kestänyt, vaikka onkin jo monta kymmentä vuotta vanha, joten eiköhän se nyt vielä muutaman vuoden mene. Sitten eräänä päivänä se katto alkaakin vuotaa, ja siinä vaiheessa remontilla onkin jo kova kiire. Kun kattoremontti toteutetaan ajoissa ennen kuin vanha katto pettää, vältytään kosteusvaurioiden korjaamisesta aiheutuvilta lisäkustannuksilta, Ahonen selittää. Ahonen rohkaiseekin yli 20 vuotta vanhojen kattojen alla asuvia ja työskenteleviä keskisuomalaisia kutsumaan Sisä-Suomen Kattokeskuksen kattoasiantuntijan paikan päälle kattoremontin tarvetta arvioimaan. Sisä-Suomen Kattokeskuksen toteuttamiin remontteihin on myös mahdollista saada luottopäätös Santander Rahoitukselta. Luottoaika voi olla 3-7 vuotta, lainalla on kiinteä korko eikä lainan saaminen edellytä vakuuksia tai takaajia. Santander Rahoituksen ennakkopäätöshakemuksen voi tehdä helposti netissä, Sisä-Suomen Kattokeskuksen omille verkkosivuille linkitetyllä sähköisellä hakemuksella. Luoton hakemista Sisä-Suomen Kattokeskuksen remonttiin helpottaa myös se, että remontin todellinen kokonaiskustannus on tarkasti tiedossa etukäteen. – Meillä on sellainen hintatakuu, että toteuttamamme kattoremontti maksaa jämptisti sen verran kuin suunnitteluvaiheessa on etukäteen on sovittu. Yllätyskustannuksia ei pääse syntymään eivätkä hommat jää kesken tai rupea venymään, koska vastaamme kaikista remontin vaiheista itse, yrittäjä Matti Ahonen lupaa.\nKESKI-SUOMEN RAKSA / YRITYSSANOMAT• 5\nattokeskus uin katon Sisä-Suomen Kattokeskuksen työntekijät ovat kaikki kotimaista työvoimaa; alihankkijoita tai urakkatyöläisiä ei käytetä. Periaatteena Sisä-Suomen Kattokeskusella on, että työt tehdään “kuin itselle tehtäisiin”.\nTUPASWILLA Perinnekylässä on tunnelmaa! Kokouspäivät ja perhejuhlat, safarit armeijan ajoneuvoilla, maailman suurin savusauna.\n–Kattava tilatarjonta ja kiinteistöarvioinnit asiantuntijalta–\nLaukaan Tupaswilla Ränssintie 5 41370 Kuusa www.tupaswilla.fi myynti@tupaswilla.fi puh. 0207 410100 PERINNEPÄIVÄT 24.-25.8.2019\nPekka Saarinen Ky Kolmikulma, Puistokatu 2, 40100 Jyväskylä GSM 040 530 1200 mainosrautio 84x180 tw.indd 1\n6 • KESKI-SUOMEN RAKSA / YRITYSSANOMAT\nPuhelinkoppi palasi, mutta – avokonttoreihin TOIMISTO- ja muiden yritystilojen sisustuksessa käytännöllisyys ja käytettävyys ovat aina trendejä, jotka nousevat kulloisistakin tarpeista toiminnallisen työympäristön järjestämiseen. Hyvä toimistosisustus inspiroi työntekijöitä ja pitää toimintavireen korkeana työpäivän ajan. Visuaalisesti yritystilojen sisustamisessa on hyvä ottaa linjaksi yrityksen oma brändi. Etenkin, jos yritystiloissa vierailee asiakkaita ja sidosryhmien edustajia, tulee miettiä, mitä yritystilat kertovat yrityksestä, sen toimintakulttuurista ja fiiliksestä. Toimistojen sisustussuunnittelu alkaa tarveanalyysistä: millaista työtä tilassa tehdään, ketä siellä työskentelee, millainen työympäristö tukisi parhaimmin työn tavoitteiden saavuttamista? Aluksi on hyvä määritellä käytössä olevien huoneiden ja muiden tilojen selkeät funktiot. Ei ole vain yhtä oikeaa vastausta siihen, onko avokonttorin pöytä vai ovella suljettava toimistohuone työnteolle parempi ratkaisu. Kullekin yritykselle, työryhmälle ja työntekijälle paras ratkaisu riippuu siitä, onko työ luonteeltaan enemmän itsenäisesti toteutettavaa ja keskittymistä vaativaa vai edistääkö työtä mahdollisuus pallotella ideoita ja jakaa kokemuksia työkavereiden kanssa jouhevasti pitkin päivää.\nMonitilatoimistossa työn luonne soljuu\nTyö on nykyisin luonteeltaan niin monipuolista, että useimmissa yrityksissä toimistotyöntekijöille olisi parasta järjestää mahdollisuus työskennellä päivän aikana sekä yhteisöllisesti että itsenäisesti omassa rauhassa. Puhutaan “monitilatoimistoista”, joissa kaikilla työntekijöillä on mahdollisuus siirtyä päivän mittaan erilaisia työskentelytapoja tukeviin tiloihin kulloisenkin työtehtävänsä ja myös oman tunnelmansa mukaisesti. Henkilökohtainen päätelaite voi liikkua työntekijän mukana työtilasta toiseen – tai kullakin työtilalla voi olla omat yhteiskäyttöiset päätelaitteensa. Monitilatoimistossa on sekä rauhalliseen työskentelyyn sopivia hiljaisia “soppia” että ryh-\nTyönteolle on annettava rauha hälystä muusta pöhinästä\nFunktionaalisuus ja brändi kohtaavat yrityssisustuksessa välisten keskusteluiden toteuttamiseen muuten avoimessa toimistotilassa.\nPuhelinkopit ovat tehneet paluun – toimistoihin. Useat valmistajat tarjoavat avoimiin toimisto- ja muihin yritystiloihin äänieristettyjä puhelinkoppeja. Koppi tarjoaa samaan aikaan yksityisyyssuojaa puhelinkeskustelulle ja suojaa muita avoimen tilan työntekijöitä melulta. Puhelinkoppien lisäksi on tarjolla äänieristettyjä “tapaamiskoppeja”, joissa muutama henkilö voi keskustella rauhassa. Koppeja voi käyttää myös pieninä “pop-up-toimistoina” esimerkiksi yrityksen asiakas- tai tuotantotilojen yhteydessä. Kuvassa Framery Acousticsin puhelinkoppeja.\nmätyöskentelyyn soveltuvia yhteisöllisiä tiloja. Osa tiloista voi olla tunnelmaltaan ja sisustukseltaan formaalimpia, toiset rennompia ja leikkisämpiä. Monitilatoimiston toteuttaminen on helpointa ennalta sisustamattomaan avoimeen yritystilaan, mutta monitilaisuuden filosofiaa voidaan toki lähteä tutkimaan ja toteuttamaan soveltuvin osin myös perinteisessä toimistossa määrittelemällä tilojen funktioita uudelleen. Kun useimmilla työntekijöillä on omat toimistohuoneet, on hyvä varata toimistoon riittävän tilavat sosiaaliset tilat, ku-\nJauhemaalauksen ammattilainen jo 20 vuotta\nten kahvihuone ja neuvottelutai ryhmätyöskentelytilat, jotta myös yhteisölliseen työskentelyyn on jouheva mahdollisuus. Vastaavasti avokonttoriin voidaan luoda keskittymistä ja hiljaisuutta vaativalle työlle oma soppi esimerkiksi ääntä eristävien irtoseinäkkeiden avulla. Nykyisin on saatavilla julkitilahuonekaluja, joissa mukava, mutta ryhdikäs sohva tai nojatuoli ja pieni työtaso on integroitu äänieristeseinäkkeeseen. Tällaista innovatiivista muotoilua edustavat esimerkiksi ruotsalaisen o4i Design Studion Martelalle suunnittelemat\nPodSofa-sohvat ja PodSeat-nojatuolit. Monet valmistajat tarjoavat toimistokäyttöön myös äänieristettyjä puhelinkoppeja. Muuten avoimessa työtilassa puhelinkoppi sekä suojaa melulta työpisteidensä ääressä rauhallista työtä tekeviä että toisaalta varmistaa puhelinkeskustelun yksityisyyttä. Puhelinkoppien lisäksi saatavilla on myös äänieristettyjä “tapaamiskoppeja”, joissa on tilaa 2–4 henkilölle. Tapaamiskoppi voi olla kätevä ratkaisu esimerkiksi luottamuksellisien asiakastapaamisten tai vaikkapa esimiehen ja työntekijän\nMonissa pk-yrityksissä kahvihuone ja neukkari ovat sama tila. Tämä ei välttämättä ole huono ratkaisu, mutta tilan käytölle on tällöin laadittava selkeät ja kaikkia kunnioittavat pelisäännöt. Voi olla hankalaa, jos tiettyyn työryhmään kuulumaton työntekijä istuu pöydän nurkassa lounastamassa samalla, kun toiset työntekijät koittavat kokoustaa. Toisaalta lounastajan ajaminen pois tauoltaan esimerkiksi päätteen ääreen syömään ei myöskään ole reilua. Mikäli tällainen ongelma on yleinen, kannattaa miettiä, voisiko yhteistilaa jakaa kalusteiden avulla erilaisia toimintoja varten – tai voisiko ryhmätyöskentelytilan sittenkin sijoittaa kokonaan eri huoneeseen. Toimistotiloja suunniteltaessa on tärkeää kiinnittää huomiota myös riittävään väljyyteen. Riippumatta siitä, onko toimisto modernisti monitilainen, perinteisempi avokonttori vai suljettavista toimistohuoneista muodostuva tila, on aina tärkeää varmistaa, että tilaa on riittävästi työntekijää kohden. Työ- ja hy-\nvinvointilaitoksen suosituksen mukaan yhden hengen työhuoneen koon tulisi olla vähintään 10–12 m2 ja avotilassa yhdelle työntekijälle tulisi varata tilaa noin 7–8 m2. THL suosittaa kiinnittämään erityistä huomiota myös siihen, että työtiloissa ja työtilasta toiseen liikkuminen on esteetöntä.\nErgonomiset kalusteet ja toimintatavat\nToimistokalusteissa ergonomia on tärkein tekijä. Mitä ergonomisempia kalusteet ovat, sitä vähemmän istumatyö aiheuttaa haittaa työntekijöiden terveydelle, mikä taas heijastuu yrityksen hyvinvointiin sairaspoissaolojen vähenemisenä. Huomiota tulisi kiinnittää erityisesti työtuolien ja työpöytien säädettävyyteen kullekin työntekijälle sopivalle korkeudelle. Työtuolin oikeaan ergonomiseen säätämiseen on tarjolla ohjeet esimerkiksi Työterveyslaitoksen Ergonomian tietopankissa internetissä. Ohjeita oikeisiin säätöihin saa myös omalta työterveydenhuollon kumppanilta. Työpisteissä, joissa päätetyöskentely on pitkäaikaista, esimerkiksi sähkökäyttöiset pöydät tarjoavat mahdollisuuden työsken-\nKESKI-SUOMEN RAKSA / YRITYSSANOMAT• 7\ntelyasennon säätämiseen päivän mittaan pöytää laskemalla ja nostamalla. Päätetyötä tekevien olisi hyvä tehdä ainakin osa työpäivästään seisten. Esimerkiksi työpuheluiden ajaksi on hyvä nousta seisomaan ja vaikkapa jaloitella hieman työpisteen ympärillä. Myös kirjoittaminen ja muu päätetyö sujuu seisten, jos pöytälevyn taso nousee helposti työntekijän mukana. THL:n suosituksen mukaan yhtäjaksoista istumatyötä tulisi tehdä enintään tunti kerrallaan, minkä jälkeen on tarpeen jaloitella. Riittävä ja oikeanlainen valaisu on myös keskeinen toimistotyöntekijöiden terveyteen vaikuttava tekijä. Työsuojeluhallinto suosittaa, että tiloissa, joissa työskennellään jatkuvasti, yleisvalaistuksen tehon tulisi olla vähintään 200 luksia. Työnantajan on myös syytä kiinnittää huomiota siihen, että yli 45-vuotiaat työntekijät hyötyvät tätäkin kirkkaammasta valaistuksesta. Valon tulee tulla sopivasta suunnasta niin, ettei se häikäise työntekijää eikä myöskään heijastu esimerkiksi päätelaitteen pinnasta.\nHälyltä pakoon avokonttoreista\nErityisesti avoimissa toimistotiloissa terveyshaittaa voi aiheuttaa myös liiallinen häly ja Avoimessa työtilassakin on tärkeää varmistaa, että työntekijöillä on riittävä määrä yksityisyyttä, eikä työtilan metelitaso nouse työskentelyä haittaavaksi ja työterveyttä heikentäväksi. Avokonttorissa työntekijöitä ei myöskään saa ahtaa liian pieneen tilaan. THL:n suosituksen mukaan avotilassa yhdelle työntekijälle tulisi varata tilaa noin 7-8 m2. Kuvassa o4i Design Studion PodWork-kaluste, jota voi käyttää tarjoamaan avotilan työntekijöille riittävää yksityisyyttä. Työpisteiden väliset seinäkkeet toimivat näkösuojan lisäksi myös äänieristeinä.\nAvoimeen yritystilaan voidaan luoda rauhalliseen työskentelyyn sopivia soppia esimerkiksi äänieristeseinäkkeillä ja erityisillä yrityskalusteilla, joissa ääntäeristävä seinäke on integroitu vaikkapa sohvaan tai nojatuoliin ja työtasoon. Kuvassa ruotsalaisen o4i Design Studion Martelalle suunnittelemat PodSofa-sohvat ja PodSeat-nojatuolit. O4i Design Studion julkitilakalustemuotoilu on voittanut useita alan arvostettuja palkintoja kuten Red Dot Design Award -palkinnon.\nmeteli. Vaikka häly ei nousisikaan itsessään kuulovaurioita aiheuttavalle tasolle, se voi häiritä työntekijöiden keskittymistä, nostaa stressitasoa ja näin ollen huonontaa työtulosta. Tärkeät asiakaspuhelut olisi hyvä voida soittaa erillään muusta avokonttorissa puuhaavasta työyhteisöstä. Avokonttorin akustiikkaa voidaan myös pehmentää kaikua ja meteliä vaimentavilla äänieriste-elementeillä niin seinissä kuin esimerkiksi työpisteiden välisissä seinäkkeissä. Hälyisestä tilasta on myös tärkeää pystyä poistumaan tauolle rauhallisempaan tilaan. Fiksuimmat ja ergonomisimmatkaan toimistokalusteet eivät kuitenkaan yksin pysty huoltamaan toimistotyöntekijöiden terveyttä. Ergonomisten kalusteiden lisäksi on tärkeää, että työyhteisöä motivoidaan noudattamaan yhdessä ergonomisia rutiineja osana arkista työpäivää. Toimistotiloja suunnitellessa onkin hyvä miettiä esimerkiksi, miten tilassa on mahdollista toteuttaa sosiaalista taukojumppaa tai voiko esimerkiksi harvemmin käytettävien työvälineiden hakeminen hieman kauempaa luoda päivään luontevia arkiliikuntahetkiä.\nYrityksen oma brändi toimistotiloihin\nToimisto- ja muiden yritystilojen visuaalista ilmettä mietittäessä katse on hyvä kääntää\nyleisten trendien sijaan yrityksen omaan brändiin. Yrityskalusteet ovat yleensä tyyliltään modernin pelkistettyjä. Jos yrityksen oma brändi on luonteeltaan persoonallisempi, räiskyvämpi tai vaikkapa kotikutoisempi, voidaan tätä puolta tuoda esiin valitsemalla esimerkiksi oleskelu- ja taukotiloihin joitakin yrityksen omaa kulttuuria vahvasti henkiviä kalusteita tai muita käyttöesineitä. Yritysbrändin omat värit voidaan tuoda toimistosisustuksessa esille monin tavoin. Useimmat toimistokalusteet ovat väriltään kustomoitavia. Toisaalta tyylikäs tapa tuoda brändiväriä esille voi olla esimerkiksi toimistotarvikkeiden valitseminen brändin mukaisissa väreissä. Konsteja on monia. Kaiken kaikkiaan värivalinnoissa kan-\nnattaa yrityssisustuksessa noudattaa yhtenäistä ja harkittua linjaa. Väritykseltään sekavat ja riitaisat kalusteet ja esineet luovat helposti sekavan ja jopa nuhjuisen vaikutelman. Yrityksen brändin esiin tuomista toimisto- ja muissa yritystiloissa on kuitenkin aina hyvä miettiä laajemminkin kuin vain sijoittamalla yrityksen logoa ja väritystä tiloihin. Brändiä voi edustaa myös työntekijöiden tapa työskennellä ja olla tilassa, tai tapa, jolla toimistossa vierailevat ihmiset otetaan vastaan. Brändiä voi olla myös se, ettei pomokaan piiloudu aina suljetun oven taakse, tai että taukotilassa on tarjolla tuoreita hedelmiä.\nMonitilatoimistossa työntekijät voivat siirtyä päivän aikana erilaisiin työskentelytiloihin sen mukaan, vaatiiko kulloinenkin työtehtävä enemmän yksityisyyttä ja rauhaa vai yhteisöllisyyttä ja ideoiden jakamista. Kuvassa etualalla avoimien työtilojen yksityistä ja rauhallista työtilaa tarjoavaksi ratkaisuksi suunniteltu o4i Design Studion PodWork-kaluste, jossa työpöydät on integroitu äänieristettyihin sermeihin.\nYRITTÄJÄ, Saat meiltä käyttöösi helppokäyttöiset RFID-pesukortit yrityspesuhinnoin. Myös korkeat pakettiautot mahtuvat autopesulaamme. 5 pesu-/imuripolettia RFID-yrityspesukortin hankkineille veloituksetta.\nSOITA JA KYSY LISÄÄ! P. 09 6899 7750\nAvoinna ma–pe klo 9–17 Kärcher Center Jyväskylä, Palokankaantie 6, 40320 Jyväskylä\n8 • KESKI-SUOMEN RAKSA / YRITYSSANOMAT YRITYSESITTELY\nSuomen Työkalu Oy -\nKorjaamolaitteita ammattilaisille jaamoiden suuntaan. Motto on ollut alusta asti – Kumppanisi korjaamolla! Tämä tarkoittaa aitoa kiinnostusta asiakkaan liiketoimintaan ja sen tehostamiseen tarjottujen ratkaisujen avulla. Laitevalikoiman täytyy olla laadukas, rikkoutumisien aiheuttamat seisokit maksavat korjaamolle rahaa menetetyn työlaskutuksen kautta. Yksi nostinpaikka voi tuottaa laskutusta kaksi tuhatta euroa per päivä, jos nostin on pois käytöstä vaikkapa viisi päivää, menetys on kymmenen tuhatta euroa. Usein tämä unohtuu laitteiden hankintaa kilpailutettaessa ja keskitytään liikaa pelkkään hintaan. Hinta korreloi voimakkaasti laatua korjaamolaitteissa ja usein se halvin vaihtoehto onkin kallein ratkaisu, jos asiaa seurataan laitteen elinkaaren ajan. Sitä ei muuta edes hyvin toimiva huolto tai varaosapalvelu - toteaa myyntipäällikkö Juhani Sirniö. SUOMEN TYÖKALU OY on yksi tunnetuimmista korjaamolaitteiden toimittajista Suomessa. Kolmenkymmenen vuoden aikana yritys on kasvanut merkittäväksi alan toimijaksi ja on markkinajohtaja useilla laitekaupan osa-alueilla. Toimipisteet sijaitsevat Tuusulassa ja Keminmaalla mutta laitetoimituksia, korjaamoprojekteja, huoltoa, korjauksia sekä koulutuksia tehdään koko Suomen alueella. Yrityksen asiakaskunta koostuu kevyen ja raskaan kaluston huoltokorjaamoista, korikorjaamoista, maalaamoista, katsastusasemista sekä alan oppilaitoksista.\nTÄYDEN PALVELUN TALO – KUMPPANISI KORJAAMOLLA! Asiakkaista huolehtiminen hyvin ei tarkoita pelkkien laadukkaitten laitteiden myyntiä. Laitteet ovat tärkeitä mutta vielä tärkeämpää on olla kumppanin roolissa asiakaskor-\nParhaiden ja tehokkaimpien korjaamoratkaisujen takana on hyvä pohjasuunnittelu. Laitesijoittelun ja tilaratkaisun suunnittelu pitäisi olla ensimmäinen vaihe projektissa. Ensimmäiseksi määritellään mitä töitä, mille ajoneuvokalustolle ja millä volyymillä korjaamolla täytyy kyetä tekemään. Sen jälkeen valitaan sopiva laitekanta ja tehdään toimiva laitesijoittelu. Tämän jälkeen saadaan automaattisesti tarvittavat tiedot rakentamiseen sekä sähkö- ja LVI-suunnitteluun ja muutkin urakoitsijat osaavat laskea tarjouksensa oikein, silloin säästetään aikaa ja kustannuksia eikä yllätyksellisiä lisätöitä tule. Kumppanuus tarkoittaa myös huolehtimista asiakkaan kouluttamisesta. Laitteiden käyttö on tehokasta silloin, kun käyttäjä tuntee tuotteen ominaisuudet ja osaa hyödyntää niitä. Laitekoulutuksia ei kannattaisi ajatella turhana kuluna, vaan investointina käyttäjän osaamiseen. Kyllä kokinkin\ntäytyy osata käyttää keittiölaitteita oikein, ei pelkkä reseptien osaaminen riitä vertaa Sirniö. Autotekniikka kehittyy kovaa vauhtia etenkin elektronisten järjestelmien ja kuljettajaa avustavien tutka- ja kamerajärjestelmien osalta, lisäksi hybridien ja sähköautojen tekniikka ja turvallisuusnäkökohdat vaativat kouluttautumista. Merkkiorganisaatiot saavat koulutusta automaahantuojien kautta mutta riippumattomat korjaamot ovat eri asemassa. Tässäkin olemme halunneet olla mukana tukemassa asiak kaitamme ja olemme jo toistakymmentä vuotta järjestäneet autoteknisiä koulutuksia eri puolella Suomea. Teemme yhteistyötä oppilaitosten kuten SEDU ja TAKK kanssa ja aihealueittain räätälöityjä koulutuksia käymällä on mahdollista suorittaa laajempiakin, jopa ammatti- tai erikoisammattitutkintoon valmistavia koulutuskokonaisuuksia. Koulutuksiimme on osallistunut satoja mekaanikkoja ja palaute on ollut loistava.\nSuomen Työkalu Oy Amerintie 1, 04320 TUUSULA Puh. 020 7500260 Sähköposti myynti@suomentyokalu.fi Kotisivu www.suomentyokalu.fi\nrssit u k u p Ensia -20% ä l l ä kes\nKesällä on hyvää aikaa kouluttaa henkilöstöä. 0400 112 113 ensiapukoulutus.fi\nKESKI-SUOMEN RAKSA / YRITYSSANOMAT• 9\nLue myös maan muut Raksa-messulehdet näköislehtinä www.mediarautio.fi\nGyproc Habito® Täyden kympin tuulensuojalevy ISOVER luo turvallisia ja tehokkaita äänen- ja lämmöneristysratkaisuja. Suomalaiselta suomalaiselle – ISOVER rakentaa suomalaisten terveellistä ja turvallista elinympäristöä jo 70 vuoden kokemuksella.\nYksinkertaisesti vahvin. Gyproc on aidosti kotimainen kevytrakentamisen asiantuntija. Gyproc merkitsee muunneltavia, viihtyisiä, kestäviä ja turvallisia tiloja asumiseen ja työskentelyyn.\n10 • KESKI-SUOMEN RAKSA / YRITYSSANOMAT\nMaalattua pintaa lähtee Vimpelistä koko maahan Vimpelin Teollisuusmaalauksen kaappiin mahtuvat isot ja pienet kappaleet\nVimpelin Teollisuusmaalaus Oy keskittyy vain asiakkaidensa palvelemiseen. – Meillä ei ole ollenkaan omaa tuotantoa, vaan kaikki työmme teemme asiakkaiden tilauksesta, kertoo Riku Lehto. Maalauskohteissa ei vieroksuta pieniäkään kappaleita. Vaikkapa kännykän kuoret pystytään maalaamaan Vimpelissä.\nma väri on pääsääntöisesti meillä valmiina hyllyssä. – Olemme oppineet olemaan joustavia ja toteuttamaan tilaukset aina asiakkaan tarpeiden mukaan. Keskimääräinen toimitusaikamme on muutamia päiviä, riippuen tilauksen koosta, hän kuvailee.\n– PYSTYMME pinnoittamaan\njauhemaalaustekniikalla hyvin monenkokoisia kohteita, kännykän kokoisesta kuusimetriseen profiilipeltiin tai muuhun isoon kappaleeseen asti, kertoo Vimpelin Teollisuusmaalaus Oy:n toimitusjohtaja Riku Lehto. – Maalaus tapahtuu automaattipistoolein nopean värinvaihdon kaapissa. Maalattavien kappaleiden maksimimitat ovat korkeus 1,7 metriä ja pituus kuusi metriä. Maalattavan kappaleen maksimipaino on 200 kiloa. Valttejamme ovat hyvä laatu, kilpailukykyinen hinta ja nopeat toimitusajat, hän jatkaa. Vimpelin Teollisuusmaalaus syntyi yli 20 vuotta sitten Vimpeliin tarjoamaan pintakäsittelyn palveluita alunperin lähialueen yrityksille, muun muassa Rautaruukin tarpeisiin. – Toimintamme on sen jälkeen huomattavasti monipuolistunut. Esimerkiksi pinnoittamiamme julkisivuratkaisuja on jo satoja eri puolilla Suomea ja koko Eurooppaa. Vimpelin Teollisuusmaalaus Oy laajentaa edelleen aktiivisesti myös Suomen toimin-\nPENTTI KIVIRANTA ta-aluettaan. Vimpeli on lähellä monesta suunnasta katsottuna, jonka ovat Lehdon mukaan tähän mennessä huomanneet erityisesti Oulun talousalueen asiakkaat. – Tampereen seudulta on lyhyempi matka Vimpeliin kuin esimerkiksi Oulusta, jossa meillä on paljon asiakkaita, Riku Lehto toteaa. – Kun puhutaan vaikkapa kännykän kokoisista maalattavista kappaleista, niitä mahtuu yhteen autoon niin paljon, että kuljetuskustannus yhtä yksikköä kohden ei varmasti ole merkityksellinen asia, hän vertaa. – Pystymme yhteistyökumppaniemme ansiosta sopimaan asiakkaan kanssa kokonaistoi-\nmituksesta, eli me sekä haemme että tuomme, tai viemme maalatut esineet suoraan käyttäjälle.\nJauhemaalaus antaa Riku Lehdon mukaan hyvän suojan sekä kemiallista että mekaanista kulutusta vastaan. – Tämä kestävä pinnoite soveltuu monenlaisiin kohteisiin, niin tasaisille kuin monimutkaisillekin kappaleille, hän jatkaa. Vimpelin Teollisuusmaalaus Oy käyttää alan uusinta tekniikkaa. – Käytämme suurten kattopellinvalmistajien suosimaa Oxilan-esikäsittelyä, ja koko jauhemaalausketju on uusit-\ntu vuonna 2012. Kapasiteettia Vimpelissä on suurtenkin tilausten toimittamiseen. – Maalaamme muun muassa alumiinia, sinkittyä peltiä ja terästä. Kaikki käyttämämme maalijauheet ovat raskasmetalli- ja TGIC-vapaita. Jauheissa riittää valikoimaa erilaisista polyestereistä ja epokseista polyuretaaniin ja akryylijauheisiin. Materiaali valitaan asiakkaan toiveiden ja maalauskohteiden käyttötarkoituksen mukaan. – Värejä on myös varastossa runsaasti. Ellei meillä ole asiakkaan haluamaa väriä, se valmistetaan, jos siitä vaan on sävymalli saatavilla, Riku Lehto kertoo. – Mutta asiakkaan toivo-\n– Jauhemaalaus antaa hyvän suojan sekä kemiallista että mekaanista kulutusta vastaan. Maalaus tapahtuu automaattipistoolein nopean värinvaihdon kaapissa, kertoo Riku Lehto.\nKESKI-SUOMEN RAKSA / YRITYSSANOMAT• 11\nToimistotiloja on Jyväskylässä suhteellisesti ottaen huomattavasti vähemmän vapaana kuin esimerkiksi Helsingin seudulla. Korkea käyttöaste kertoo kaupungin hyvästä taloudesta.\nSeppälän keskus vetänyt liikkeitä keskikaupungilta\nToimistotilojen käyttöaste on Jyväskylässä korkea\nVanhat toimistotilat kannattaisi kiinteistövälittäjä Pekka Saarisen mukaan saneerata nykyaikaiseen kuntoon. Silloin myös niiden käyttöaste kasvaisi.\n”Vanhoja toimistokiinteistöjä kannattaa kehittää” – TOIMITILOJEN käyttöaste on Jyväskylässä korkea. Toimistotiloja ei ole juurikaan vapaana yrityksille, varsinkaan keskustassa. Keskikaupungilla kadulla kulkeville syntyy väärä kuva, että yritystiloja olisi paljon käyttämättä. Katutason liiketiloista on muutettu paljolti Seppälän kauppakeskuksiin, kadun varsilla on tyhjää, mutta samoissa keskustan kortteleissa ylemmät toimistokerrokset ovat aika lailla täynnä, kertoo diplomivälittäjä Pekka Saarinen Jyväskylästä. Pekka Saarinen toimii yrittäjänä Kiinteistöt LKV Pekka Saarinen Ky:ssä. Hän on myös Jy-\nväskylän Elävä kaupunkikeskusta ry hallituksen jäsen sekä Suomen Kiinteistönvälittäjien liiton liiketeollisen valiokunnan puheenjohtaja ja Suomen kiinteistöarviointiyhdistyksen jäsen. – Seppälän keskus on vetänyt ja vetää edelleen nyt pois keskustasta, samalla tavalla kuin aiemmin Forum veti keskustassa porukkaa sivummalla sijainneista kohteista. Nyt katutason liiketiloja on vapautunut Forumista yhtä lailla kuin muistakin keskikaupungin liikekortteleista, hän jatkaa. Muuten vapaina olevien tilojen määrä ei ole Pekka Saarisen mukaan viime vuosina juurikaan muuttunut. – Prisman laajennus, Sepän ja muun Seppälän rakentaminen ovat aiheuttaneet suurimmat painopisteen muutokset keskikaupungin tilojen vapautumiseen. – Jyväskylän toimistotilat keskittyvät Lutakkoon ja keskustaan. Myös Lutakossa vapaiden toimistojen määrä alkaa olla jo vähissä, Lutakkoonhan on totetunut ennen kaikkea asuntorakentamista. Vanhempia toimistotiloja on ympäri kaupunkia fiksattu viime aikoina ihan uuteen uskoon, Saarinen kertoo. – Moniin muihin vastaavankokoisiin kaupunkeihin verrattuna Jyväskylän vapaiden liiketilojen aste ei ole yleisesti mitenkään huono. Toimistotiloja on suhteellisesti ottaen huomattavasti vähemmän vapaana kuin esimerkiksi Helsingin seudulla: siellä keskikaupungin ulkopuolella tiloja on paljon vajaakäytöllä.\nToimistojen kehittämiselle on tarvetta Jyväskylässä olisi Pekka Saarisen mukaan jopa tarvetta toimistotilojen uudisrakentamiselle. – Nykyisin kysytään hyväkuntoisia moderneja toimistotiloja. Uudisrakentaminen onkin jo alkanut toteutua, varsinkin Kankaan alueelle. – Vanhemmat toimistotilat ovat myynnin ja vuokraamisen kannalta ongelmallisempia. Vanhojen toimistotilojen omistajien kannattaisikin Saarisen mukaan saneerata tilat nykyaikaiseen kuntoon. – Nykyinen omistaja Torikeskuksessa on laittanut jo suurimman osan rakennuksen toimistotiloista aivan uusiksi, ja se on vaikuttanut selvästi kysyntään. Esimerkiksi Kolmikulmassakin katutasolla on tyhjää, mutta ylemmissä neljässä kerroksessa toimistotilojen vuokraustaso ei ole koskaan ollut näin korkea. Sama koskee Jyväskeskusta. – Taso kannattaa nostaa aivan toiseen luokkaan kuin missä vanhat toimistot ovat tähän asti olleet. Tilat kannattaa muuttaa sellaiseen kuntoon, mitä tuleva asiakas haluaa. Tilojen kehittäminen aiheuttaa tilojen omistajalle kustannuksia, joten Saarisen mukaan uuden tulijankin on hyvä ottaa tämä huomioon. – Kun tekee pitkäaikaisen sopimuksen, saneerauksen vaikutus vuokran hintaan ei kovinkaan paljon nouse. Vähintään kolmen vuoden tai pidemmässä sopimuk-\nsessa vuokralainen osoittaa sitoutumisensa kehittämiskustannuksiin. – Toinen vaihtoehto on, että vuokranantaja antaa vuokralaiselleen tai uudelle tulijalle huojennusta vuokrakustannuksista, jos vuokralainen hoitaa kiinteistön kehittämisen mieleisekseen itse, Saarinen jatkaa.\nJyväskylän kehitys hyvä\nJyväskylän taloudellinen kehitys on Pekka Saarisen mielestä kaikkien valtakunnallistenkin mittareiden mukaan hyvä. Työllisyys on parantunut selvästi. – Yritystoiminta on kehittynyt hyvin. Jyväskylän kaupungille kuuluu kiitos yritystoiminnan edellytysten avittamisesta viime vuosina. Kehitys verrattuna menneiden vuosien tilanteeseen on oikeansuuntainen. – Kokonaiskehitys on hyvällä mallilla. Yritystoiminta näkee tulevaisuuden kehitysmahdollisuudet edelleen hyvinä, vaikka tietysti valtakunnallisten ja kansainvälisten muutosten heijastuminen Keski-Suomeen on vielä vain arvailtavissa. Pekka Saarinen on arvioinityössään todennut, että Jyväskylän seudulla vallitsee työvoimapula. – Varsinkin teollisuudessa ja erikoisaloilla ei tahdo löytää ammattitaitoista työvoimaa, samoin kuin it-puolella, Pekka Saarinen toteaa.\n• Ilmanvaihtokanavien puhdistukset • Ilmanvaihtokoneiden huollot. Kaikki merkit! • Ilmamäärien mittaukset • Desinﬁoinnit\nP. 050 555 7848 • www.tekuﬁx.ﬁ\n12 • KESKI-SUOMEN RAKSA / YRITYSSANOMAT\nVito Winter 114CDI 4x4 A1 A kokonaishinta 44 756,95 € (sis. alv:n, arvioidun autoveron ja toimituskulut 600 €), CO2-päästöt 174 g/km. Vito Winter 116CDI 4x4 A3 A, 3200 kg -pakettiauton hinta 54 404,22 € - kampanja-alennus 4 632,24 € = auton kokonaishinta 49 771,98 €, CO2-päästöt 177 g/km. Kuvien autot lisävarustein. Tarjouskampanja voimassa 31.3.2019 asti.\nVitoon jatkuva neliveto nyt 990 €. Etusi jopa 4 630 €. Mercedes-Benzin markkinoiden edistyksellisin jatkuva neliveto ja aito 7G-TRONIC-automaattivaihteisto pitävät huolen siitä, että matkasi jatkuu huolettomasti, vaikka maata peittäisivät paksut ja liukkaat lumi- ja jääkerrokset. Autoja määräerä – toimi nopeasti! Vito muuntuu jokaiseen tarpeeseen myös varustelun osalta. Saat nyt erikoishintaan varustepaketteja, joilla muokkaat autostasi juuri omien tarpeidesi ja mieltymystesi mukaisen. Valitse Load, Comfort, Design tai vaikka kaikki.\nVEHO JYVÄSKYLÄ Kuormaajantie 55, Jyväskylä | 010 569 3166 | Ma–pe 8.30–16.30 Huolto: Ma–pe 7–22, la 7–15 | 010 569 3163\nPuhelun hinta 010-numeroihin: 8,35 snt/puhelu + 16,69 snt/min (sis. alv. 24 %).\nKeski-Suomen RAKSA / YritysSanomat 1/2019


Leirintä ja telttailu Camping keittiöt osta ja tarjouksia, Trekkinn\nCamping keittiöt ()\nHyvin varusteltu retkeilykeittiö on ensisijainen osa retkeilykierrosta. Leiriytymisen aikana voit pitää rento ulkona ulkona pitämällä leirin keittiön laatikkoa ja ruoanvalmistusvälineitä. Voit ostaa retkeilyvarusteita vaihtamalla tuotemerkkeihin, kuten Campingaz , Primus , Outwell , Robens , Robens .\nLeirintäalueen keittiövälineiden tarkistuslista on annettu alla:\nRetkeilykaasu tunnetaan myös retkeilykeittimenä ja sitä tarvitaan vain, jos et aio hakea polttopuuta. Retkikaasuliesi soveltuu herkullisten aterioiden valmistamiseen retkeilyn aikana, ja se on hyödyllinen myös jos vaellat kaukana ilman veden suodatusjärjestelmää, sinun on siis keitettävä vettä juomiseen.\nRetkigrilliä käytetään grillausmahdollisuuteen . Se antaa sinulle rakastamasi maun grilli grillin mukavuudella, jonka voit ottaa mukaan autossa telttaillessasi. Sopivin retkeilygrilli on tarkalleen kompakti. Tämä grilli sopii tarpeeksi viedä minne tahansa, ja voit nauttia retkeilystäsi vaivattomasti.\nSuurin osa retkeilykaasuliedistä valuu propaania, butaania tai näiden kahden kaasun seosta. Tärkeä ero näiden kahden välillä on lämpötila, jossa ne saavuttavat kiehumispisteen. Butaani on vähemmän myrkyllistä polttoainetta kuin propaani ja osaa tuottaa noin 12% ylimääräistä energiaa.


Infra-alan mittaustyöntekijä Erkkiheikkilä Oy | Monster.fi\nInfra-alan mittaustyöntekijä, Erkkiheikkilä Oy\nInfra-alan mittaustyöntekijä, hae meille töihin!\nOletko sinä hakemamme vahvistus mittausryhmäämme? Eduksi katsomme maastomittaamisen hallinnan GPS- ja takymetrilaitteistolla. Kokemus tietomallien sekä mittausaineiston käsittelystä maastolaitteisiin sekä 3D-koneohjaukseen on hyödyksi. Käytössämme on alan nykyaikaisimmat mittauslaitteet sekä -ohjelmistot. Tärkeimpänä pidämme innokasta asennetta ja halua oppia uutta. Työn aloitusajankohta on sovittavissa.\nTarjoamme mielenkiintoisia ja vaativia työkohteita, nuorekkaan ja rennon tiimin, hyvät työsuhde-edut, nykyaikaiset välineet ja mahdollisuuden itsesi kehittämiseen sekä paikan arvostetussa tiimissämme.\nErkkiheikkilä Oy on tunnettu ja arvostettu infra-alan yritys Etelä-Suomessa. Yrityksemme on kasvanut voimakkaasti viime vuosina ja haemme uusia tekijöitä joukkoomme. Tarjoamme asiakkaillemme laadukkaita maanrakennuspalveluita. Työmme laadukas lopputulos saavutetaan käyttämällä omaa nykyaikaista kalustoa ja ammattitaitoista henkilöstöä sekä tarvittaessa asiantuntevia yhteistyökumppaneitamme. Kehitämme jatkuvasti alaan liittyvää osaamistamme ja huolehdimme aktiivisesti työntekijöidemme ammattitaidosta sekä uusimme kalustoamme. Hyödynnämme aktiivisesti digitalisaation tuomia ratkaisuja rakentamisessa ja olemme panostaneet mittalaitteisiimme voimakkaasti viime vuosina. Yrityksemme toimipiste sijaitsee Orimattilassa ja toimintamme sijoittuu Päijät-Hämeeseen, Itä-Uusimaalle sekä Kymenlaaksoon.\nLähetä vapaamuotoinen hakemuksesi pikimmiten http://www.erkkiheikkilaoy.com/ota-yhteytta . Tehtävä täytetään sopivan henkilön löydyttyä.\n+35844 7800 923


Teknologiafirman häirintäjuttu: "Työpaikalla oli seksihuone" | UUTISPISTE.FI\nTeknologiafirman häirintäjuttu: ”Työpaikalla oli seksihuone”\nPosted By: Uutispiste.fi toukokuu 16, 2017\nYhdysvaltain Piilaaksossa sijaitsevaa UploadVR-yritystä syytetään rajusta seksuaalisesta häirinnästä.\nUploadVR on erikoistunut virtuaalitodellisuuden toteutuksiin. Yritystä vastaan nostetussa kanteessa työympäristöä luonnehditaan seksuaalista häirintää ja sukupuolisyrjintää harjoittavaksi vihamieliseksi paikaksi.\nTeknologiasivusto Gizmodo kertoo, että yrityksen kaksi perustajajäsentä ovat syytteiden keskipisteessä. Toimiston ilmapiiriä luonnehditaan ”poikien kerhoksi”.\nSyytteen mukaan miespuoliset työntekijät kertoivat yksityiskohtaisesti seksikokemuksistaan suoraan naisille. Eräs työntekijä oli väitteiden mukaan kertonut menevänsä vessaan masturboimaan, jotta hän pystyisi keskittymään paremmin.\nSyytteen mukaan yrityksessä oli myös erityinen sängyllä varustettu seksihuone, jonka avulla työntekijöitä rohkaistiin seksuaaliseen kanssakäymiseen. Väitteen mukaan kyseisestä huoneesta löydettiin alusvaatteita ja kondomipakkauksia.\nKaiken lisäksi yritys rohkaisi syytteen mukaan työntekijöitään huumausaineiden käyttöön. Jos naispuoliset henkilöt kieltäytyivät toiminnasta, niin heitä alettiin syrjiä eikä heitä otettu mukaan tärkeisiin tapaamisiin.


SANDERSON TAPETTI - Suuri valikoima - SANDERSON TAPETTI | Kotitapetti\nEnglantilaisella tapettivalmistaja Sandersonilla on takanaan yli 160 vuoden historia, joten Sanderson tapetti on vankalla kokemuksella valmistettu tuote. Sanderson on valmistanut aina erittäin laadukkaita englantilaisia tapetteja, joissa uusi ja vanha kohtaavat. Sanderson tapetti on yksinkertaisesti klassikko, joka sopii mihin tahansa kotiin.\nSisusta Sanderson tapeteilla\nSanderson tapetit ovat saaneet inspiraatiota luonnosta – kukat, eksoottiset linnut, suuret palmunlehdet, kalat ja hedelmät sekoittuvat suloisiin mehiläisiin ja puutarhakuvioihin. Sanderson tapettien värimaailma on pelkistetty, mutta romanttinen. Tapeteissa on paljon pastellivärejä ja vaaleita sävyjä ja usein maalaismainen tunnelma. Sandersonilta ilmestyy jatkuvasti uusia malleja, jotka vangitsevat uusia suuntauksia tai säilyttävät perinteiset kuviot. Sanderson tapetti on täydellinen sinulle, joka haluat sisustaa tarkkaan harkittuun tyyliin.\nTilaa Sanderson tapetit netistä\nHalusitpa sitten englantilaista puutarhaa tai tropiikkia muistuttavan tapetin, löydät kaiken Sanderson tapettien valikoimasta. Kaikki Sanderson tapetit valmistetaan Englannissa ja ympäristöystävällisyydestä huolehditaan sekä materiaalivalinnan että tuotannon kohdalla. Meillä on täydellinen valikoima Easy Up -tapetteja Sandersonilta ja ne voi ostaa helposti ja sujuvasti verkosta parhaaseen hintaan.\nSuositushinta: €78,90 €71,00\nSuositushinta: €89,50 €80,60\nSuositushinta: €136,50 €122,80\nSuositushinta: €106,90 €96,20\nChestnut Tree Grey Blue/Sage\nSuositushinta: €148,40 €133,50\nSuositushinta: €126,70 €114,00\nSuositushinta: €98,20 €88,40\nSuositushinta: €112,20 €101,00\nSuositushinta: €95,60 €86,00\nMarcham Tree English Grey\nSuositushinta: €108,20 €97,40\nSuositushinta: €127,30 €114,60\nSuositushinta: €154,40 €138,90\nChestnut Tree Seaspray/Peony\nSuositushinta: €89,00 €80,10\nSuositushinta: €130,50 €117,50\nMeadow Canvas Bronze/Charcoal\nSuositushinta: €84,70 €76,20


1998012386 - Taloussanomat - Ilta-Sanomat\nVT-TRADING OY MYY VAIN LEGENDAARISIA MERKKEJÄ\n´Moottoripyörällä pitää olla sielu´\nYlihärmäläinen toimitusjohtaja Vesa Takala on jo vanha tekijä moottoripyörämarkkinoilla. Harrastuksesta työksi moottoripyörät muuttuivat vuonna 1982, jolloin hän aloitti Triumph-moottoripyörien maahantuonnin. Yritys on paisunut 15 miljoonan markan liikevaihtoa tekeväksi ja kymmenen henkilöä työllistäväksi VT-Trading Oy:ksi.\nYlihärmän lisäksi VT-Tradingillä on liikkeet Vaasassa ja Seinäjoella sekä jälleenmyyjiä ympäri Suomea. Maahantuonnista huolimatta Takala ei vanno pelkästään brittipyörien nimiin, sillä Harley-Davidsonit ovat kuuluneet valikoimaan vuodesta 1985 lähtien ja tänä kevään mukaan on tullut myös italialaiset Moto-Gutzzit.\n-Lamakaan ei vaikuttanut myyntiin hirvittävän paljon, koska meillä ei ole tusinamerkkejä myynnissä, vaan meidän merkkimme ovat kaikki omalla tavallaan legendaarisia. Nousukausi näkyy siinä, että Harrikasta on tullut pikku hiljaa volyymimerkki. Me myymme vuodessa noin 40 Harrikkaa mutta koko maassa niitä myydään jo noin 200 kappaletta vuosittain. Triumphia menee vuodessa noin 45 kappaletta, Takala laskee.\nVT-Tradingin myynnissä olevista moottoripyöristä pienin on 750 kuutioinen. Jo se merkitsee sitä, että asiakaskunta ei voi olla aivan nuorta. Lisäksi myytävien pyörien keskihinta 120000 markkaa rajaa asiakaskuntaa lisää.\n-Asiakaskunta on 90 prosenttisesti 50 vuotta täyttäneitä. Heidän nuoruudessaan ei japsipyöriä ollut ja esimerkiksi Triumph kolahtaa heihin, koska niitä on aina ollut. Monilla asiakkailla on ollut pyörä 60-luvulla, mutta paljon on myös sellaisia asiakkaita joilla ei ole ollut koskaan aikaisemmin pyörää. Kallein Suomeen myymäni pyörä maksoi 235000 markkaa.\nMoottoripyörien ympärillä pyörivistä jengeistä ei Takalan mukaan ole haittaa.\n-Päinvastoin. Minusta tuntuu, että kyseenalainen maine on kääntynyt eduksi. Täällä Länsi-Suomessa on yritysjohtajilla ja yhteiskunnallisilla vaikuttajilla jopa oma moottoripyöräkerhonsa Executioner mc, Takala muistuttaa.\nTax free vetää\nLama näkyi VT-Tradingin myynnissä siinä, että silloin lähes puolet pyöristä myytiin verottomina ulkomaille töihin lähtijöille. Nykyisin verottoman myynnin osuus on noin viidennes.\n-Moottoripyörävero on 70 prosenttia ja kun siihen lisää arvonlisäveron, niin verot lähes kaksinkertaistavat hinnat, Takala laskee.\nVaikka moottoripyörävero ei olekaan autoveron luokkaa, on sen kiertämiseksi keksitty keinoja.\n-Jos rekisteröi pyörän Eu:n ulkopuolelle, ei tarvitse maksaa edes arvonlisäveroa. Esimerkiksi Norjaan rekisteröinnit ovat lisääntyneet.\nKeski-Eurooppaan töihin menevät voivat rekisteröidä pyöränsä helposti myös Sveitsissä.\n-Sveitsissä on postilaatikkofirma, jossa moottoripyörän tai auton voi rekisteröidä turistikilpiin. Niillä voi ajella Eu:n alueella ja jopa Suomessa, jos on vakituisesti töissä jossain muualla. Tätä keinoa on käytetty jonkin verran Keski-Eurooppaan meneviin pyöriin, Takala muistelee.


Live musiikkia - Lapland Delight\n+358 40 56 09 797\nMeiltä saat tilaisuuttasi soitollaan ja laulullaan viihdyttämään trubaduurin. Trubaduurin ohjelmisto voidaan muokata Sinun tilaisuutesi luonteen mukaan. Ohjelmisto voi sisältää Lappiaiheisia lauluja, hittejä meiltä ja maailmalta tai vaikkapa pilkesilmäkulmassa laulettavia juomalauluja.\nKolme miestä, kaksi kitaraa ja rytmisoitin. Taustamusiikkia rentoihin illallistilaisuuksiin ja illanviettoihin. Ohjelmistossa pop- ja rockmusiikkia, kotimaasta ja ulkomailta. Riittävällä varoitusajalla, toiveet ohjelmistoon otetaan huomioon.\nYhteishenkeä ja tunnelmaa nostattava yhteislaulanta on soveltuva ohjelma moneen eri tilaisuuteen. Halutessasi ohjelmisto voidaan muokata tilaisuuttasi vastaavaksi ja lauluvihkot voidaan räätälöidä varta vasten Sinun toiveidesi mukaan. Esimerkiksi yritystilaisuutesi lauluvihkot voidaan varustaa logoillasi ja näin osallistujille jää mukava muisto järjestämästäsi tilaisuudesta.\nJorgos "Jorkka" Apostolakis on bändin Thessalonikista, Englannin ja Ruotsin kautta, Kemijärvelle kotiutunut hurmaava keulahahmo. Jorkka virtuoosimainen huuliharpun, kitaran ja slidekitaran käsittely jää varmasti mieleen! The Malpracticen syntyi 2008 kun Jorkan ja Ivalosta kotoisin olevien Markku "Räikkönen" Pyykkösen ja Jarmo "Siippari" Siivikon tiet kohtasivat. Ohjelmistossa on ainakin tiukka pläjäys Dr. Feelgoodia, Brian Setzeriä, Neil Youngia sekä muuta klassikkokamaa mm. Johnny Cashia ja Creedenceä.\nCopyright Lapland Delight


Tietosuojaseloste - Nappisilmät\nc/o Dadonite OÜ\nNappisilmat.fi asiakkuuteen ja asialliseen yhteyteen perustuva asiakasrekisteri\nHenkilötietojen käyttötarkoitus on asiakassuhteiden ja asialliseen yhteyteen perustuvan suhteen hoitaminen. Henkilötietoja voidaan myös käyttää kuluttajiin ja markkinoihin liittyvissä tutkimuksissa ja analyyseissä, Nappisilmat.fi tuotteisiin ja palveluihin liittyvän markkinointi- ja koulutusinformaation tarjoamisessa sekä tilausten käsittelyssä ja yleisissä hallinnollisissa tarkoituksissa.\nHenkilötietoja ei luovuteta säännönmukaisesti kolmansille osapuolille. Henkilötietoja ei siirretä säännönmukaisesti EU:n tai Euroopan talousalueen ulkopuolelle, paitsi milloin siirto on tarpeen rekisteröidyn toimeksiannosta tai rekisteröidyn ja rekisterinpitäjän välisen sopimuksen täytäntöönpanemiseksi tai sopimusta edeltävien toimenpiteiden toteuttamiseksi rekisteröidyn pyynnöstä. Nappisilmat.fi noudattaa tietojen siirrossa EU:n tai Euroopan talousalueen ulkopuolelle kulloinkin voimassaolevaa lainsäädäntöä.\nHenkilötietolain nojalla rekisteröidyllä on pääsääntöisesti oikeus saada tarkastaa itseään koskevat tiedot. Tarkastusoikeus on maksuton enintään kerran vuodessa (12 kk) toteutettuna. Tarkastuspyyntö tulee tehdä kirjallisesti sähköpostilla. Tarkastuspyyntö osoitetaan yllämainitulle yhteyshenkilölle.\nRekisteröidyllä on oikeus kieltää rekisterinpitäjää käsittelemästä häntä itseään koskevia tietoja suoramainontaa, etämyyntiä ja muuta suoramarkkinointia sekä markkina- ja mielipidetutkimusta varten. Kielto toimitetaan sähköpostitse osoitteeseen: nina(at)nappisilmat.fi.


Elämäntapamuutos ja kuinka se tehdään - Kolumni - Turun Sanomat\nIhminen on älykkyyteensä nähden yllättävän huono muuttumaan. Aina vuoden alussa kuntosalit, laihdutuskurssit ja lenkkipolut täyttyvät. Korkit ja karkkipussin suut suljetaan. Tehdään kaikenlaisia vankkumattomia päätöksiä, jälleen kerran.\nNäin tammikuun lopussa alkavat ensimmäiset lipsahtamisen merkit näkyä. Perjantain jumppa jää väliin, kun polvea tuntuu kolottavan. Eikä yksi pieni makeapala haittaa mitään, eihän?\nItsepetos johtaa morkkikseen, ja pontevaan, yleensä ohimenevään ryhdistäytymiseen.\nAsiantuntijat neuvovat meitä vuodesta toiseen, miten uudenvuoden päätökset saa pysymään voimassa muutamia ensimmäisiä viikkoja pidempään. Yleisin ohje on, että tarvitaan kokonaisvaltaista elämäntapojen ja oman asenteen muuttamista. Ei pidä myöskään haukata liian suurta palaa: yksi pieni muutos kerrallaan riittää.\nInnokas muuttuja nyökkäilee ja arvelee löytäneensä viisasten kiven. Mutta tieto pitää vielä siirtää käytäntöön. Pelkkä opaskirjojen lukeminen ei riitä, eikä asiantuntijankaan tuki auta, ellei tahto muutokseen tule itsestä.\nPyydän nyt anteeksi otsikkoa. Se lupailee liikoja. Ei minulla ole mittatilausratkaisua siihen, kuinka juuri sinä muuttaisit jonkin piintyneen tapasi.\nEhdotus on, ja sekin harmittavaisen laaja. Ratkaisevaa on minun nähdäkseni vakaa ja ystävällinen tahto toteuttaa muutos käytännössä. Ei itsensä piiskaaminen ja muutokseen ryhtyminen, koska kokee olevansa vääränlainen sellaisena kuin on.\nUljas uusi minä on saavuttamaton haavekuva, sillä kukaan ei pysty olemaan koko ajan täydellinen. Voitko katsoa itseäsi peilistä juuri sellaisena kuin nyt olet? Oppia tykkäämään itsestäsi kaikesta huolimatta – ja samalla pyrkiä elämään paremmin? Tässä se isoin hanke, jonka kanssa tehdä töitä, ja johon joskus tarvitaan ammattiauttajan tukea.\nKilot voivat palata sairauden aikana, tai muu koettelemus saada repsahtamaan vanhoihin tapoihin. Turnauskestävyydelle on ratkaisevaa, oppiiko ihminen olemaan ystävällinen mutta luja kaveri itselleen. Kompasteltiin, ei haittaa. Noustaan ylös, jatketaan matkaa.\nKirjoittaja on jooganopettaja ja esikoistietokirjailija


Bitcoin on esillä Keski-Afrikassa, Suomen tullissa sekä Yhdysvaltain eläkesuunnitelmissa.\nViime viikolla Keski-Afrikan tasavallasta tuli toinen valtio El Salvadorin jälkeen, joka nosti Bitcoinin laillisen maksuvälineen asemaan. Aiemmin vain pienempiä itsehallintoalueita, kuten Sveitsin Lugano, Portugalin Madeira ja Hondurasin Prospera olivat tehneet saman.\nSamaan aikaan Yhdysvalloissa bitcoinit ovat löytäneet tiensä eläkejärjestelmiin, ja Suomi pyrkii aktiivisesti pääsemään eroon bitcoineistaan.\nMaailman köyhimpiin maihin lukeutuva Keski-Afrikan tasavalta on ollut viime vuosikymmenen aikana jatkuneen sisällissodan myllerryksen edessä. Maan talous on pilalla, eikä maalla mene kovin hyvin millään muullakaan mittarilla.\nBKT on asukasta kohden vain noin 400 euroa. Keski-Afrikalla ei ole omaa valuuttaa, vaan he käyttävät virallisena maksuvälineenä CFA-frangia (Keski-Afrikan frangi), jolla on kiinteä kurssi euron kanssa, ja jota hallinnoidaan ja taataan Ranskasta käsin. Nyt CFA:n lisäksi maan virallisena maksuvälineenä toimii Bitcoin.\nSuomen tullilla on hallussa yhteensä 1981 rikollisilta takavarikoitua bitcoinia. Tulli on selvittänyt jo yli viiden vuoden ajan keinoa hankkiutua eroon bitcoineista, siinä onnistumatta.\nNyt Suomen hallitus tuo vauhtia Tullin suunnitelmiin, kun presidentiltä asti haetulla luvalla aiotaan bitcoinit myydä ja lähettää niistä saada eurot Ukrainaa tukeviin tarkoituksiin. Hallitus myös selvitti mahdollisuutta lähettää bitcoinit suoraan Ukrainan valtion viralliseen osoitteeseen, mutta tarve suorittaa byrokratiaa ja kutsua välikäsiä mukaan jakamaan pottia osoittautui liian suureksi.\nYhdysvaltalainen rahoituspalvelujätti Fidelity mahdollistaa ensimmäisenä verotehokkaan 401(k) eläkesäästämisen bitcoiniin. Fidelityn eläkepalveluita käyttää yli 23 000 yritystä ja 20 miljoonaa työntekijää.\nViime viikolla isoista yrityksistä jo MicroStrategy ja Skybridge ilmoittivat hankkivansa työntekijöilleen mahdollisuuden lisätä bitcoinia eläkesäästösuunnitelmaan Fidelityn kautta. Fidelityn ilmoitus tapahtui vain kuukausi sen jälkeen, kun Yhdysvaltain työministeriö ilmaisi huolensa kryptovaluuttojen sisällyttämisestä eläkesuunnitelmiin.\n”Asiakkaamme tarvitsevat monipuolisia sijoitustuotteita ja sijoitusratkaisuja”, kommentoi Dave Gray, työeläketarjoomasta ja -alustoista vastaava johtaja.\nViikon muita tapahtumia\nTeksasissa sijaitseva Forth Worth on ensimmäinen Yhdysvaltalainen kaupunki, joka ryhtyy louhimaan ja säilyttämään bitcoinia.\nSuomalainen Bitcoin ja kryptovaluutta -vaihdantapalvelu Coinmotion ryhtyi tarjoamaan Bitcoin-taattuja lainoja.\nDelubac & Cie on ensimmäinen pankki Ranskassa, joka tarjoaa Bitcoinin kaupankäynti- ja säilytyspalveluita.\nVenäjän keskuspankki on ehdottanut perinteisten pörssien sallimista toimia bitcoinilla ja kryptovaluutoilla.\nYli 80 prosenttia El Salvadorin luottokortteja hyväksyvistä yrityksistä hyväksyy nyt myös bitcoinin maksuvälineenä.\nPanama antaa Bitcoinille ja kryptovaluutoille laillisen aseman ja poistaa niiden osalta pääomatuloverotuksen.\nDubain luksuskiinteistöjen kehittäjä Damac hyväksyy nyt bitcoinin maksuvälineenä kiinteistöjensä myynnissä.\nBrasilian senaatti hyväksyi lain Bitcoinin ja kryptovaluuttojen sääntelyn selkeyttämiseksi.\nKuuba hyväksyi Bitcoin ja kryptovaluuttapörssien lisensoinnin maassa.\nBuenos Aires sallii verojen maksun bitcoinissa ja kryptovaluutoissa.\nBitcoinia suojaava laskentateho on kaikkien aikojen huipuissaan.\nEnsimmäinen Bitcoinia ja kultaa yhdistävä pörssituote (ETP) on listattu Sveitsin pörssiin.\nBitcoin Core 23.0 ohjelmistopäivitys julkaistiin.\nBitcoin Mining Council raportoi: Bitcoinin laskentateho on noussut 23 prosenttia vuoden takaisesta, ja käytettävän energian määrä on vähentynyt 25 prosenttia, energiatehokkuus parani 63 prosenttia. Uusiutuvaa energiaa on nyt 58 prosenttia verkon energiamixista.\nLainaus Avain Vapauteen -kirjasta\n”Bitcoin on jo nyt kehittyvissä maissa paradigman muutos kohti avointa ja hajautettua rahajärjestelmää. Omistamalla Bitcoinia ihminen pystyy takaamaan oikeutensa käyttää ja säilyttää varallisuutta parhaaksi näkemällään tavalla. Bitcoin on hädän hetkellä osoittautunut monelle ihmiselle elintärkeän arvokkaaksi keksinnöksi. Bitcoinin arvokkuus on helppoa ymmärtää alueilla, joissa kriisit ja korkea inflaatio ovat arkipäivää. Niin kutsutuissa hyvinvointivaltioissa Bitcoinin arvokkuuden ymmärtäminen on tapahtunut hitaampaa tahtia.”\nToni Heiskanen & Janne Piiroinen\nBlogi on osa Avain vapauteen -viikkokirjettä, joka on maksutta saatavilla osoitteesta avainvapauteen.fi\nAvainsanat:bitcoin, Fidelity, Keski-Afrikan tasavalta\nBitcoin syöksyy keskuspankin rahahanojen kiristyessä


Kohti viljavampaa Etiopiaa - GTK\nEtusivu » Kansainvälinen toiminta » Kohti viljavampaa Etiopiaa\nRuokaturvasta huolehtiminen on jokaisen valtion keskeistä työsarkaa. Itä-Afrikassa ruoantuotantoa on hankaloittanut muun muassa liian hapan maaperä, joka on kumonnut lannoitteista saatavan hyödyn. Etiopiassa ongelmaan tartuttiin suomalais-etiopialaisin voimin tutkimuslaitosten ja ulkoministeriön yhteisellä projektilla. Projektissa selvitettiin maaperän koostumusta ja kartoitettiin maaperän parantamiseen tarvittavien kalkkikivi- ja fosforivarantojen määrää ja laatua.\nEtiopian Pohjoismaiden-suurlähettiläs Woinshet Tadesse pitää projektin hyötyjä merkittävinä.\n– Geologisen lähestymistavan avulla voimme ymmärtää, millainen maaperä milläkin alueella on ja millaisia toimenpiteitä tarvitaan maaperän tuottavuuden parantamiseksi. Suomalaisen maatalouden kokemus happamasta maaperästä on meille arvokasta tietoa.\nHän muistuttaa, että maataloudella on Etiopialle, asukasluvultaan Afrikan toiseksi suurimmalle valtiolle, kaikilla tavoin suuri merkitys. Yli 40 % kansantaloustuotteesta ja 85 % vientituloista tulee maataloudesta.\n– Suurin osa alalla työskentelevistä on pienviljelijöitä, joten tuotannon ja tuottavuuden parantaminen maatiloilla on erittäin tärkeää. Maatalous on avainsektori taloudelliseen kehitykseen ja köyhyyden kitkemiseen Etiopiassa, Tadesse sanoo.\nSuurlähettiläs Tadessen mukaan GTK:n sekä Etiopian geologisen tutkimuslaitoksen, Etiopian maatalousministeriön ja Oromian maatalousinstituutin välisestä yhteistyöstä oli moniulotteista hyötyä.\n– Projekti auttoi meitä voimistamaan tutkimuskapasiteettiamme ja rakentamaan yksityisen ja julkisen sektorin yhteistyötä kalkkikiven tarjoamisessa ja toimittamisessa viljelijöille. Lisäksi saimme GTK:n kautta oppia digitaalisesta geotiedosta.\nTadessen mukaan Etiopian hallitus panostaa nyt merkittävästi maataloussektoriin. Ruokaturvan parantamisen ja ilmastonmuutoksen aiheuttamien haittojen minimoimisen lisäksi hallituksen tavoitteena on saada etiopialaisten viljelijöiden tuotteita laajemmille markkinoille.


Kasino Strategiat 2020: Taktiikat Rahapeleihin! - Casinomaisteri.Com\nKasinot ilman rekisteröitymistä ⚡\nKasinopelit ovat viihdyttäneet ihmisiä eri muodoissaan jo antiikin Rooman ajoista lähtien. Ensimmäinen kivijalkakasino perustettiin Venetsiaan 1600-luvulla ja siitä lähtien pelaajien kiinnostuksen kohteena ovat olleet erilaiset kasino strategiat, joiden avulla omasta pelistä voisi tehdä voitollista. Vuosikymmenten aikana eri strategioista on kirjoitettu sadoittain erilaisia kirjoja, ja lähes jokaiselle pelille löytyy omat strategiaoppaansa. Useat pelaajat ovat myös kokeilleet strategioitaan käytännössä niin perinteisillä kivijalkakasinoilla kuin nettikasinoillakin.\nNykyään kasino strategioiden opiskelu ja niihin tutustuminen käy melko vaivattomasti etsimällä tietoa netistä ja kokeilemalla eri pelien ilmaisversioita nettikasinoilla. Kasinopeleissä etu on aina peliä järjestävällä kasinolla, mutta tiettyjä strategisia elementtejä opiskelemalla on kuitenkin mahdollisuus parantaa pelaajan voitonmahdollisuuksia pelissä.\nSuositut kasinot strategioiden hyödyntämiseen\nOlen listannut alle kaikki omasta mielestäni parhaat kasinot, joissa voit hyödyntää tällä sivulla esitettyjä kasino strategioita. Muista lunastaa myös uuden pelaajan bonukset, mistä osa on tarjolla ilman talletusta. Jos haluat vastineen talletusta vastaan, hyödynnä talletusbonukset.\n300€ edestä spinnejä & 10% cashback & Ei tiliä & Pika-nostot\n50% aina 1000€ asti + 100 ilmaiskierrosta\nKasinopelit voidaan jaotella karkeasti puhtaisiin tuuripeleihin sekä niihin peleihin, joissa omien taitojen kehittäminen parantaa voitonmahdollisuuksia taloa vastaan. Ensimmäiseen kategoriaan kuuluvat muun muassa lähes kaikki kolikkopelit. Myös ruletti on puhdas tuuripeli, sillä pelaajalla ei ole mitään mahdollisuuksia vaikuttaa siihen, mihin kohtaan ruletin kuula lopulta pysähtyy. Jälkimmäisten joukosta löytyy lähinnä erilaisia pöytäpelejä, kuten blackjack. Käyn seuraavaksi läpi kolme suosituinta pöytäpeliä, eli ruletin, blackjackin sekä baccaratin sekä sitä, millainen kasino strategian merkitys on näiden pelien pelaamisessa ja pelissä voittamisessa.\nRuletti on eräs maailman vanhimmista ja ehdottomasti myös suosituimmista kasinopeleistä. Sen kolme eri päämuotoa ovat: eurooppalainen ruletti, ranskalainen ruletti sekä amerikkalainen ruletti. Nämä kolme rulettiversiota eroavat toisistaan lähinnä sen suhteen, kuinka monta nollaa pelissä on mukana. Ilman nolliahan ruletin etu olisi aina pelaajan puolella. Peliä järjestävä kasino varmistaa omat tulonsa lisäämällä rulettipyörään vähintään yhden nollan. Eurooppalaisessa sekä ranskalaisessa ruletissa on molemmissa yksi nolla, joka tuo talolle 2,7 % edun. Amerikkalaisessa ruletissa puolestaan on mukana kaksi nollaa, joka kaksinkertaistaa talon saaman edun 5,4 prosenttiin. Ruletti strategiat eivät sinänsä pysty koskaan takaamaan pelaajalle tuottoa pelissä, mutta mielestäni strategisista valinnoista tärkein on olla pelaamatta amerikkalaista rulettia sen heikomman palautusprosentin johdosta. Panostamista koskevat ruletti strategiat, kuten Martingale, ovat myös joidenkin pelaajien suosiossa. Martingale-strategiaa hyödynnettäessä pelaaja tuplaa pelipanoksensa joka kerta tappion sattuessa. Tällöin panostaminen kannattaa aloittaa pienesti, sillä panokset kasvavat nopeasti suuriksi. Lue lisää tietoa ruletti strategioista.\nBlackjack on usean kasinopelaajan ehdoton suosikki kaikkien pelien joukosta. Tämä ei olekaan mikään ihme, sillä tätä pöytäpeliklassikkoa on mahdollista oppia pelaamaan entistä paremmin pelin säännöt läpikotaisin tuntemalla. Blackjack strategia vaatii kaiken kaikkiaan kurinalaisuutta sekä sitä, että pelaa järjellä, eikä tunteella. Blackjackin perusstrategia antaa sinulle pelaajana mahdollisuuden pienentää talon etua pelissä huomattavasti. Blackjack strategiassa kaikkein tärkeintä on se, että ymmärrät pelaajana blackjackin tärkeät todennäköisyydet sekä kertoimet.\nBlackjackissä talolla on aina etu puolellaan johtuen muun muassa siitä, että pelaaja toimii aina ennen jakajaa. Talon tyypillinen etu blackjackissa on 8 prosentin luokkaa. Pelaaja puolestaan saa etua muun muassa siitä, että puhdas blackjack, eli tulos 21, tuo paremman voitonmaksun. Lisäksi pelaaja voi päättää, tuplaako, jääkö, luovuttaako ja niin edelleen. Perusstrategiaa on mahdotonta käydä täydellisesti läpi tässä artikkelissa. Suosittelen, että opiskelet perusstrategian huolellisesti, mikäli olet kiinnostunut pelaamaan peliä entistä paremmilla todennäköisyyksillä.\nBaccarat, samoin kuten lukuisat muutkin pöytäpelit, on varsin helppo peli omaksua, vaikkakin sen säännöt saattavat joidenkin kasinopelaajien mielestä vaikuttaa alkuun monimutkaisilta. Viime kädessä pelaajan tärkein tehtävä baccaratissa on asettaa panos haluamalleen voittokohteelle. Baccaratissa siis käytännössä lyödään aina vetoa korttipelin voittajan puolesta. Olen kuitenkin kiinnittänyt huomiota siihen, että muutamalla yksinkertaisella strategisella toimenpiteellä on mahdollista maksimoida omat voitonmahdollisuutensa baccaratissa. Baccarat strategiat eivät kaikkien mielestä toimi, mutta itse olen sitä mieltä, että baccaratia pelatessa kaikkein järkevin strateginen pelivalinta on lyödä pelissä aina vetoa pankin puolesta. Baccaratin luonteesta johtuen pelissä etu on aina pankin puolella, joten pankilla on myös hieman paremmat mahdollisuudet voittaa. Tämän edun tuovat lähinnä säännöt, joiden mukaan pelissä kortteja nostetaan. Baccaratissa kannattaa strategiaa mietittäessä aina myöskin välttää tasapelin puolesta panostamista. Tasapeli tuo kohdalle osuessaan tietysti voiton hyvällä kertoimella, mutta sen teoreettinen palautusprosentti on ainoastaan 86%.\nLöytyykö kolikkopelien pelaamiseen kasino strategioita?\nKolikkopelit ovat viime vuosina hivuttautuneet kaikista suosituimmiksi kasinopeleiksi, etenkin nettikasinoilla. Useilla nettikasinoilla kolikkopelejä löytyy sadoittain ja taas sadoittain. Tänä päivänä on tultu huomattavan kauas niistä ajoista, kun kolikkopelit koostuivat ainoastaan yksikätisistä rosvoista tai perinteisistä hedelmäpeleistä. Tämän päivän kolikkopelit ovat kehittyneet ominaisuuksiltaan alati huikeammiksi, osittain jopa elokuvamaisiksi pelikokemuksiksi. On hieman kiistanalaista, onko kolikkopeleihin olemassa varsinaista kasino strategiaa, mutta mielestäni voit kuitenkin tehdä hyviä strategisia valintoja parantaaksesi voitonmahdollisuuksiasi. Pelien toiminnot, mekaniikat ja voitonmaksut ovat erilaisia ja parannat omia mahdollisuuksia tutustumalla peliin ensin huolellisesti. Tämä onnistuu pelien ilmaisversioita kokeilemalla. Näin opit pelin salat, mutta et joudu maksamaan oppirahoja omasta pussistasi. Toisekseen suosittelen pelaamaan pelejä alussa minimipanoksella, kun siirryt oikean rahan pelien pariin. Se, mitä peliä päätät lopulta pelata, on tekemistäsi strategisista valinnoista kenties merkityksellisin. Tätä valintaa tehdessäsi kehotan aina tutustumaan pelin teoreettiseen palautusprosenttiin. Tämä luku kertoo sinulle sen, kuinka suuren osan pelipanoksista kasino palauttaa pelaajille takaisin pelivoittoina. Mitä suurempi luku, sitä parempi uutinen se on pelaajalle. Suosittelen, että valitset aina ainoastaan kolikkopelejä, joiden palautusprosentti on vähintään 96 %.\nCasinomaisterin vinkit kasino strategioiden hyödyntämiseen\nTärkein vinkkini kasinostrategioiden hyödyntämiseen on se, että teet aina kotiläksysi kunnolla. Toisin sanoen sinun tulee tuntea eri pelien lainalaisuudet perinpohjaisesti, jotta voisit ymmärtää matemaattiset todennäköisyydet sekä sen, miten eri pelien ominaisuudet vaikuttavat voittamisen mahdollisuuksiin. Lisäksi tulisi ymmärtää se, että useimmat pelit ovat puhtaita tuuripelejä ja vain osassa peleistä voit pienentää talon saamaa etua strategioita hyödyntämällä. Lisäksi haluan todeta sen, että kaikissa kasinopeleissä etu on lopulta aina, siis ihan aina, peliä järjestävän kasinon, eli talon puolella. Tämä fakta pätee sekä perinteisillä kivijalkakasinoilla että nettikasinoilla. Vaikka opiskelisit itsesi eri pelien mestariksi, et pysty voittamaan talon etua pitkällä tähtäimellä. Joissain peleissä, kuten blackjackissa, strategiat kuitenkin auttavat pienentämään talon etua merkittävästi. Toisissa peleissä, kuten ruletissa, strategioiden käyttäminen taas lähinnä pelkästään lisää pelaamisen viihdearvoa ja tuo siihen enemmän vaihtelevuutta. Olenkin sitä mieltä, että pelaaminen on mukavinta silloin, kun se on viihdyttävää. Kasinostrategiat piristävät pelaamista, mutta niitä ei tulisi ottaa käyttöön liian ryppyotsaisesti eikä missään tapauksessa sellaisella olettamuksella, että niitä käyttämällä peleistä olisi jaossa takuuvoittoja.\nKasino strategioista hyötyvät eniten pöytäpelien pelaajat\nLopultakin erilaisten strategioiden opiskelusta ja niiden hyödyntämisestä on kaikkein eniten hyötyä erilaisten pöytäpelien, erityisesti blackjackin, pelaajille. Useita pöytäpelejä pelataan pelinhoitajaa vastaan ja näissä on mahdollista opiskella tiettyjä lainalaisuuksia, jotka parantavat pelien kannattavuutta. Netistä ja kirjastoista on saatavilla roppakaupalla tietoa sekä matemaatikoiden kehittelemistä tieteellisisä pelimenetelmistä että tavallisten pelaajien hyviksi kokemista pelitaktiikoista. Tämä materiaali on vuosien saatossa kehittynyt johtuen muun muassa nettikasinoiden kasvusta ja tämän vaikutuksesta pelien pelaamiseen. Monet strategiat ovat esimerkiksi perinteisesti perustuneet korttien laskemiseen, mutta etenkin nettikasinoilla tästä on tehty teknisesti mahdotonta ja myös kivijalkakasinoilla se on lähestulkoon mahdotonta. Kasinoala siis elää ja kehittyy, mutta se on varmaa, että pelaajat tulevat aina pyrkimään päihittämään talon erilaisia kasino strategioita hyödyntämällä.